stanford-oval/wikipedia huggingface dataset:
Eddie Cheever
Formula 1

Cheever teki debyyttinsä F1-sarjassa 20 vuoden iässä vuonna 1978. Karsiuduttuaan Argentiinan Grand Prix'sta hän onnistui pääsemään lähtöruudukkoon Etelä-Afrikan Grand Prix'ssa. Hän kuitenkin joutui keskeyttämään moottoririkon takia vain kahdeksan kierroksen jälkeen. Kaksi kautta myöhemmin hänestä tuli Osella-tallin säännöllinen kuljettaja.
Hän ajoi vain kerran maaliin asti kymmenessä kilpailussa. Jatkuvien tallivaihtojen avulla Cheever yritti onnistua karsiutua aika-ajoista itse kilpailuun. Tämän ansiosta hän onnistui ajamaan viidesti pisteillä Tyrrell-tallilla vuonna 1981, ja kolmasti palkintosijalle Ligier-tallilla seuraavalla kaudella. Tähän sisältyi toinen sija Detroitissa ajetusta Itä-Yhdysvaltain Grand Prix'sta.
Kausi 1983 osoittautui Cheeverin F1-uran kohokohdaksi. Hän siirtyi Renault-talliin ranskalaisen Alain Prostin tallikaveriksi. He olivat molemmat suosikkeja kauden maailmanmestariksi. Cheever ajoi hyvin tukien tallin ykköskuljettajaa Prostia. Cheever onnistui saalistamaan neljä palkintosijaa ja 22 MM-pistettä, mutta sekä kuljettajien että valmistajien mestaruus jäivät Renault'lta saavuttamatta. Renault päätti tämän seurauksena vaihtaa molemmat kuljettajansa pois. Kuutena seuraavana kautena Cheever ei enää päässyt ajamaan yhtä kilpailukykyistä autoa. Hänen viimeinen palkintosijansa tuli Yhdysvaltain Grand Prix'sta kaudella 1989. Kilpailu oli viimeinen Yhdysvaltain Grand Prix, jossa ajoi yhdysvaltalainen kuljettaja, ennen Scott Speedia kaudella 2006.
Kaiken kaikkiaan Cheever osallistui 143 Grand Prix -kilpailuun, saavutti 9 palkintosijaa ja 70 MM-pistettä. Yhtään voittoa Cheever ei kuitenkaan F1-sarjassa saavuttanut.  Hän onkin sijalla 5 kuljettajissa, joilla on eniten kilpailuja ilman voittoja.
CART

Vuodesta 1986 vuoteen 1988, samalla kun hän ajoi F1:ssä, hän voitti kymmenen urheiluautokilpailua Jaguarilla. Vuonna 1990 hän siirtyi Yhdysvaltoihin ajamaan Chip Ganassi Racing -talliin CART-sarjaan. Hänen ensimmäisessä osallistumisessaan, joka oli Indianapolis 500, hän sijoittui kahdeksanneksi. Hänet nimettiin vuoden tulokkaaksi. Vuonna 1992 hän starttasi toisesta ruudusta ja sijoittui kilpailussa neljänneksi. Yhteensä hän saavutti sarjassa neljä palkintosijaa, mutta ei koskaan voittanut. Ajaessaan A.J. Foyt'lla Nazarethin kilpailussa vuonna 1995 Cheever oli lähimpänä voittoa. Hän johti kilpailua viimeisellä kierroksella, mutta hänen autostaan loppui polttoaine.
Indianapolis 500

Vuonna 1996 Indy Racing League perustettiin, ja Cheever siirtyi sinne CARTista. Kauden 1996 kaksi ensimmäistä kilpailua Cheever ajoi Team Menardilla. Indianapolis 500 -kilpailussa samaisella kaudella hän ajoi siihen mennessä nopeimman kierrosajan ikinä. Myöhemmin hän perusti oman tallinsa, Cheever Racingin. Cheever itse ajoi tallissaan.
Vuonna 1998 kaikki osaset loksahtivat paikalleen, kun Cheever onnistui voittamaan uransa suurimman voiton sekä kuljettajana että valmistajana. Hän starttasi kilpailuun ruudusta 17, ja johti 76 kierrosta 200:sta, voittaen Indianapolis 500 -kilpailun. Hänen tallinsa (aktiivinen heinäkuuhun 2006 asti) ajatti autojaan kuljettajinaan Alex Barron ja Patrick Carpentier vuonna 2005. Cheever oli ripustanut kypäränsä naulakkoon vuonna 2002, mutta kilpaili satunnaisesti erilaisissa kilpailuissa. Cheever ilmoitti 21. helmikuuta palaavansa eläkkeeltä, ja kilpailevansa IRL:ssä omalla autollaan neljässä ensimmäisessä kilpailussa. Tähän sisältyi myös Indianapolis 500. Cheever sulki tallinsa kahdeksannen kilpailun jälkeen sponsorien puutteen vuoksi.
GP Masters

Cheever kilpaili GP Masters -sarjassa, johon yli 45-vuotiaat entiset Formula 1 -kuljettajat saavat osallistua. Sarjan ensimmäisessä kilpailussa Kyalamin radalla Etelä-Afrikassa Cheever sijoittui kahdeksanneksi. Tämän lisäksi hän sijoittui toisessa GP Masters -sarjan kilpailussa Qatarissa, 29. huhtikuuta 2006, neljänneksi.
Cheever onnistui voittamaan 13. elokuuta 2006 ajetun sateisen kilpailun Silverstone Circuitilla, Englannissa.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1978 | Theodore | ARG DNQ | BRA DNQ | SAF Kesk. | USAW  | MON  | BEL  | ESP  | SWE  | FRA  | GBR  | GER  | AUT  | DUT  | ITA  | USA  | CAN  | - | 0 |
| 1980 | Osella | ARG DNQ | BRA DNQ | SAF Kesk. | USAW Kesk. | BEL DNQ | MON DNQ | FRA Kesk. | GBR Kesk. | GER Kesk. | AUT Kesk. | DUT Kesk. | ITA 12 | CAN Kesk. | USA Kesk. |  |  | - | 0 |
| 1981 | Tyrrell | USAW 5 | BRA NC | ARG Kesk. | SMR Kesk. | BEL 6 | MON 5 | ESP NC | FRA 13 | GBR 4 | GER 5 | AUT DNQ | DUT Kesk. | ITA Kesk. | CAN 12 | LAS Kesk. |  | 12. | 10 |
| 1982 | Ligier | RSA Kesk. | BRA Kesk. | USAW Kesk. | SMR  | BEL 3 | MON Kesk. | USAE 2 | CAN 10 | DUT DNQ | GBR Kesk. | FRA 16 | GER Kesk. | AUT Kesk. | SWI NC | ITA 6 | LAS 3 | 12. | 15 |
| 1983 | Renault | BRA Kesk. | USAW 13 | FRA 3 | SMR Kesk. | MON Kesk. | BEL 3 | USAE Kesk. | CAN 2 | GBR Kesk. | GER Kesk. | AUT 4 | DUT Kesk. | ITA 3 | EUR 10 | RSA 6 |  | 7. | 22 |
| 1984 | Alfa Romeo | BRA 4 | RSA Kesk. | BEL Kesk. | SMR 7 | FRA Kesk. | MON DNQ | CAN 11 | USAE Kesk. | USA Kesk. | GBR Kesk. | GER Kesk. | AUT Kesk. | DUT 13 | ITA 9 | EUR Kesk. | POR 17 | 16. | 3 |
| 1985 | Alfa Romeo | BRA Kesk. | POR Kesk. | SMR Kesk. | MON Kesk. | CAN 17 | USA 9 | FRA 10 | GBR Kesk. | GER Kesk. | AUT Kesk. | DUT Kesk. | ITA Kesk. | BEL Kesk. | EUR 11 | RSA Kesk. | AUS Kesk. | - | 0 |
| 1986 | Haas Lola | BRA  | ESP  | SMR  | MON  | BEL  | CAN  | USA Kesk. | FRA  | GBR  | GER  | HUN  | AUT  | ITA  | POR  | MEX  | AUS  | - | 0 |
| 1987 | Arrows | BRA Kesk. | SMR Kesk. | BEL 4 | MON Kesk. | USA 6 | FRA Kesk. | GBR Kesk. | GER Kesk. | HUN 8 | AUT Kesk. | ITA Kesk. | POR 6 | ESP 8 | MEX 4 | JPN 9 | AUS Kesk. | 10. | 8 |
| 1988 | Arrows | BRA 8 | SMR 7 | MON Kesk. | MEX 6 | CAN Kesk. | USA Kesk. | FRA 11 | GBR 7 | GER 10 | HUN Kesk. | BEL 6 | ITA 3 | POR Kesk. | ESP Kesk. | JPN Kesk. | AUS Kesk. | 12. | 6 |
| 1989 | Arrows | BRA Kesk. | SMR 9 | MON 7 | MEX 7 | USA 3 | CAN Kesk. | FRA 7 | GBR DNQ | GER 12 | HUN 5 | BEL Kesk. | ITA DNQ | POR Kesk. | ESP Kesk. | JPN 8 | AUS Kesk. | 11. | 6 |
Formula 1 -tulokset > Indy 500 -tulokset

| Vuosi | Auto | Moottori | Lähtöruutu | Sijoitus |
| --- | --- | --- | --- | --- |
| 1990 | Penske | Chevrolet | 14. | 8. |
| 1991 | Lola | Chevrolet | 10. | 31. |
| 1992 | Lola | Ford-Cosworth | 2. | 4. |
| 1993 | Lola | Buick | 33. | 16. |
| 1994 | Lola | Buick | 11. | 8. |
| 1995 | Lola | Ford-Cosworth | 14. | 31. |
| 1996 | Lola | Menard-Buick | 4. | 11. |
| 1997 | G-Force | Oldsmobile | 11. | 23. |
| 1998 | Dallara | Oldsmobile | 17. | 1. |
| 1999 | Dallara | Infiniti | 16. | 18. |
| 2000 | Dallara | Infiniti | 10. | 5. |
| 2001 | Dallara | Infiniti | 26. | 25. |
| 2002 | Dallara | Infiniti | 6. | 5. |
| 2006 | Dallara | Honda | 19. | 13. |
Cheever ajamassa Alfa Romeota Saksan Grand Prix'ssa 1985.
Gloucester (Massachusetts)

| Gloucester (Massachusetts) |
| --- | --- |


 fiGloucester 
 42°37′01″N, 70°40′01″W 
Valtio:  Yhdysvallat
Osavaltio:  Massachusetts
Piirikunta:  Essexin piirikunta
Perustettu:  1623
Kunnallishallinto:  1642
Kaupunginoikeudet:  1873
Pormestari:  Sefatia Romeo Theken
Maantiede
Maa-ala:  67,9 km²
Väestö
Väkiluku (2019):  30 430
 www.gloucester-ma.gov 
Gloucester on kaupunki Massachusettsissa Yhdysvalloissa. Se sijaitsee osavaltion kaakkoisosassa Cape Annin etelärannalla Massachusettsinlahden rannalla. Gloucesterissa asui vuoden 2019 arvion mukaan 30 430 ihmistä, ja sen maapinta-ala on 67,9 neliökilometriä.
Samuel de Champlain kartoitti Gloucesterin sataman aluetta vuosina 1605–1606. Dorchester Company lähetti sinne kolme alusta Englannista, ja Gloucester perustettiin vuonna 1623. Se on Uuden-Englannin vanhimpia asutuskeskuksia, ja nimensä se sai englantilaisesta Gloucesterin kaupungista.
Gloucester sai 1642 kunnallisoikeudet, ja se on ollut siitä lähtien merkittävä kalastuskeskus. Gloucesteriin asettui 1800-luvun aikana uudisasukkaita myös muita Euroopan maista. Eläköityneen kenraalin Benjamin Butlerin perustaman graniittiteollisuuden perässä sinne tuli suomalaisia, ruotsalaisia ja irlantilaisia työskentelemään louhoksilla. Portugalilaisia kalastajia erityisesti Azoreilta muutti puolestaan 1840-luvulla ja italialaisia kalastajia 1800-luvun lopulla. Kaupunginoikeudet Gloucester sai vuonna 1873.
Gloucesterin merenkulkukulttuuri inspiroi monia taiteilijoita ja kirjailijoita. Gloucesterista kirjoittivat muun muassa Rudyard Kipling teoksessaan Meren urhoja ja James Connolly teoksessaan Gloucestermen. Kaupungissa syntynyt Fitz Henry Lane oli puolestaan merkittävä meriaiheinen taidemaalari.
Gloucester on edelleen 2000-luvulla tärkeä kalastuskaupunki, ja kalateollisuus on tärkeimpiä talouden haaroja. Kaupungin kallioinen rannikko ja siirtomaa-aikainen ilmapiiri ovat luoneet siitä myös kukoistavan kesälomakohteen.
Aiheesta muualla

Kuvia tai muita tiedostoja aiheesta Gloucester (Massachusetts) Wikimedia Commonsissa
Kaupungin kotisivut (englanniksi)
Gottlieb Conrad Christian Storr

Gottlieb Conrad Christian Storr
Gottlieb Conrad Christian Storr (16. kesäkuuta 1749 Stuttgart – 27. helmikuuta 1821 Tübingen) oli saksalainen lääkäri, kemisti ja luonnontieteilijä.
Storr opiskeli Tübingenin yliopistossa ja valmistui lääkäriksi. Hän toimi sittemmin saman oppilaitoksen kemian ja kasvitieteen professorina, ja vetäytyi virasta vuonna 1801.
Teoksia

Über eine Bearbeitungsart der Naturgeschicte. (1780)
Prodromus methodi mammalium: Litteris Reissianis. (1780)
Alpenreise. (1784-1786)
Idea methodi fossilium. (1807)
George Santos

| George Santos |
| --- | --- |
 Santosin virallinen muotokuva vuodelta 2023
Yhdysvaltain edustajainhuoneen jäsen New Yorkista (3. vaalipiiri)
 3.1.2023 – 1.12.2023  
Edeltäjä:  Tom Suozzi
Seuraaja:  Tom Suozzi
Henkilötiedot
Syntynyt: 22. heinäkuuta 1988 (ikä 36)
Puoliso:  Matheus Gerard (vih. 2021)
Tiedot
Puolue:  republikaanit
Aiheesta muualla
Kotisivu
George Anthony Devolder Santos (s. 22. heinäkuuta 1988) on yhdysvaltalainen republikaanipoliitikko. Santos oli Yhdysvaltain edustajainhuoneen jäsenenä tammikuusta joulukuuhun 2023, kunnes edustajainhuone erotti hänet jäsenyydestään luottamuspulan takia. Hänet valittiin New Yorkin osavaltiosta.
Santos on joutunut voimakkaan arvostelun kohteeksi, koska hänellä on ollut taipumusta esittää vääriä tai harhaanjohtavia väitteitä omasta elämästään ja urastaan. Santos on valehdellut esimerkiksi valmistuneensa yliopistosta, olevansa juutalainen ja olevansa sukua holokaustista selvinneille ukrainalaisille. Hän on myös väittänyt, että hänen äitinsä kuoli syyskuun 11. päivän terroriteoissa, vaikka todellisuudessa tämä kuoli vuonna 2016. Santosista on nostettu monta tutkintaa. Vuonna 2010 Santos myönsi tehneensä sekkipetoksia Brasiliassa.
Monet yhdysvaltalaispoliitikot, muun muassa entinen presidenttiehdokas Mitt Romney ja entinen edustajainhuoneen puhemies Nancy Pelosi, ovat arvostelleet Santosia. Santos on myöntänyt valehdelleensa mutta ei suostunut eroamaan kongressista.[lähde? ]
Santos menetti edustajainhuoneen paikkansa 1. joulukuuta 2023 luottamuspulan takia. Kyseessä oli kuudes kerta, ja ensimmäinen kerta yli 20 vuoteen, kun Yhdysvaltain edustajainhuone äänesti edustajansa mandaatin poistamisesta. New Yorkin kuvernöörillä on tämän jälkeen 10 päivää aikaa ilmoittaa täytevaalien järjestämisestä, ja nämä vaalit tulee käydä 70–80 päivän kuluttua ilmoituksesta. Helmikuussa 2024 Santosin tilalle valittiin demokraatteja edustava Tom Suozzi.
Santos on homoseksuaali, ja valituksi tullessaan hänestä tuli ensimmäinen avoimesti homoseksuaali republikaani, joka valittiin edustajainhuoneeseen. Marraskuussa 2021 Santos meni naimisiin Matheus Gerardin kanssa.
Elokuussa 2024 hän tunnusti syyllistyneensä kahteen rikokseen: maksuvälinepetokseen ja törkeään identiteettivarkauteen. Tuomio on tarkoitus julistaa helmikuussa 2025.
Käännös suomeksi
Gyration Inc.

Gyration Inc. on vuonna 1989 Saratogassa, Kaliforniassa perustettu yritys, joka tuottaa langattomia, gyroskooppiteknologiaa hyväkseen käyttäviä optisia hiiriä. Tämä mahdollistaa hiiren tunnistavan liikkeen keskellä ilmaa, eikä työtasoa välttämättä tarvita. Thomson SA hankki yrityksen elokuussa 2004. Myös Nintendo on sijoittanut yritykseen, sillä vuonna 2001 se hankki paljastamattoman määrän yrityksen osakkeita.
Aiheesta muualla

Viralliset kotisivut (englanniksi)
Grandrieu

Grandrieu voi tarkoittaa seuraavia:
Maantiede

Grandrieu, kunta Ranskassa Lozèren departementissa
Grandrieu, joki Ranskassa Lozèren departementissa
Grandrieu, entinen kunta Belgiassa, nykyisin osa Sivry-Rancen kuntaa Hainaut’n provinssissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grandrieu”, voi hakea sivunnimihaulla, laajalla sivunnimihaulla tai tekstihaulla.
Guy N’Dy Assembé

| 0 | 1 | 2 |
| --- | --- | --- |
 Guy N’Dy Assembé vuonna 2019.
Henkilötiedot
Koko nimi: Guy Roland N’Dy Assembé
Syntymäaika: 28. helmikuuta 1986 (ikä 38)
Syntymäpaikka: Yaoundé, Kamerun
Pelipaikka: Maalivahti
Pituus: 184 cm
Seura
Seura: En Avant de Guingamp
Pelinumero: 16
Junioriseurat
2004–2007: Nantes
Seurat
| Vuodet | Seura | O (M) |
| 2007–2011   2009–2010   2011– 2013– | Nantes   → Valenciennes  Nancy   → Guingamp | 49 (0)   17 (0)   49 (0) |
Maajoukkue
| 2010– |  Kamerun | 10 (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2013.  Maajoukkueuran tilastot päivitetty 15. heinäkuuta 2013.
Guy Roland N’Dy Assembé (s. 28. helmikuuta 1986 Yaoundé) on kamerunilainen jalkapalloilija, pelipaikaltaan maalivahti. Hän pelaa ranskalaisessa En Avant de Guingampissa.
Assembé oli Kamerunin maajoukkueen mukana sekä Afrikan-mestaruuskilpailuissa että MM-kisoissa 2010, mutta ei pelannut turnauksissa yhtäkään ottelua.
Echo (Hermhin albumi)

| Echo Hermh |
| --- | --- | --- |

Kokoelmalevyn tiedot
 Julkaistu: lokakuussa 1995
 Tyylilaji: black metal
 Kesto: 38.46
 Levy-yhtiö: Entrophy Records
Hermhin muut julkaisut
| Crying Crowns of Trees 1995 | Echo 1995 | Taran 1996 |
Echo on puolalaisen metalliyhtye Hermhin kokoelma-albumi, joka on koottu yhtyeen kahdesta demosta. Se on julkaistu vuonna 1995 levymerkillä Entrophy Records.
Kappaleet

Chapter I - Oremus Peccatum / Refaim Fallen Ancient Babiloon – 3.57
Neverending War – 6.21
The Burning Bush – 6.14
Troubled Outliners – 8.07
Chapter II - Crying Crowns of Trees Crying Crowns of Trees – 7.43
Hermh – 6.24
Digipack-bonus (2006)
Years of Dying
Wolfish Flower
Kokoonpano

Nergal – laulu, basso
Bart – laulu, runot
Havoc – kosketinsoitin
Vojt – rytmikitara
Tom – soolokitara
Mark – rummut
Mark – kosketinsoitin
Aiheesta muualla

Echo (Hermhin albumi) Discogsissa. (englanniksi)
Albumi Echo (Hermhin albumi) Encyclopaedia Metallum -sivustolla (englanniksi)
Hermh
| --- | --- |
Studioalbumit:   Taran  Angeldemon  Eden's Fire  Cold Blood Messiah 
EP:t:   Before the Eden - Awaiting the Fire  After the Fire - Ashes 
Kokoelmat:  Echo
Demot:   Oremus peccatum (Refaim)  Crying Crowns of Trees 
Videografia:  The Spiritual Nation Born
Katso myös:   Asgaard  Dominium  Abused Majesty  Via Mistica  Sacriversum  Squash Bowels  Prophecy  Christ Agony
Guy Mountfort

Guy Reginald Mountfort (4. joulukuuta 1905 Lontoo – 23. huhtikuuta 2003 Bournemouth, Dorset) oli englantilainen lintutieteilijä, sotilas, liikemies ja luonnonsuojelija.
Guy Mountfortin isä oli tunnettu muotokuvamaalari Arnold Mountfort. Guy lopetti koulunkäynnin 16-vuotiaana ja teki sekalaisia töitä, kuten pesi pulloja laboratoriossa ja kauppasi kirjoituskoneita. Sitten hän pääsi Douglas Motorcycle Companyn ilmoitussihteeriksi. Täällä hän tapasi tulevan puolisonsa Joan Hartleyn, jonka kanssa hän sitten eli avioliitossa 71 vuotta. Heille syntyi kaksi tytärtä.
Toisessa maailmansodassa Mountfort palveli Honourable Artillery Companyssa, jossa hän esimerkillisten johtajaominaisuuksiensa avulla yleni kolmessa vuodessa everstiluutnantiksi. 1947 Mountfort meni töihin lontoolaiseen mainostoimistoon Mather & Crowther, missä hänestä tuli yhtiön johtaja, ja myöhemmin, yhtiön laajennuttua ja muutettua nimensä Ogilvy & Matheriksi, sen Lontoon toimiston toimitusjohtaja. Hän jäi eläkkeelle 1966.
Mountfort oli intohimoinen lintujen ja luonnon tarkkailija. Hän oli British Ornithologists' Unionin kunniasihteeri 1952–1962 ja yhdistyksen puheenjohtaja 1970–1975. Vuonna 1954 julkaistu A Field Guide to the Birds of Britain and Europe on lintujen määrittämisen kenttäoppaiden klassikko ja alansa myydyin teos. Mounfort kirjoitti kirjan tekstin, yhdysvaltalainen Roger Tory Peterson maalasi kuvataulut ja Philip Hollom esiintymiskartat. Kirjasta on otettu lukuisia uusintapainoksia. Muita Mounfortin kirjoja ovat The Hawfinch (1957), Portrait of a Wilderness (1958), Portrait of a River (1962), Portrait of a Desert (1965), So Small a World (1974), Tigers (1973), Back from the Brink (1977) ja Saving the Tiger (1981).
Mounfort oli perustamassa World Wildlife Fundia vuonna 1961. Säätiössä hän toimi aktiivisesti ja oli sen varapuheenjohtajana 1978–2003. Hän organisoi useita merkittäviä tempauksia, ja oli mukana muun muassa Jordanian luonnonsäästiöiden ja Espanjan Coto Doñanan kansallispuiston perustamisessa, sekä intiantiikerin pelastamisessa.
Grandrieu (Lozère)

| Grandrieu |
| --- | --- |
 Kunnan keskustaa
 vaakuna
 Grandrieu
 Koordinaatit: 44°47′07″N, 3°38′02″E 
Valtio:  Ranska
Alue:  Oksitania
Departementti:  Lozère
Arrondissementti:  Mende
Pinta-ala:  
 – Kokonaispinta-ala:  65,4 km²
Väkiluku (2019):  751 
 – Väestötiheys:  11 as./km²
Kunnan numero:  48070
 
 Kunnan kotisivut 
Infobox OKVirheellinen NIMI-arvo: 
Grandrieu (oksitaaniksi: Grandriu) on kunta Ranskan eteläosassa Lozèren departementissa Oksitanian alueella. Se sijaitsee Grandrieu-joen varrella, noin 43 kilometriä Menden kaupungista koilliseen.
Saint-Martinin kirkko
Saint-Martinin kirkko on peräisin 1100- ja 1200-luvuilta. Sen jälkeen kirkkoon on rakennettu vain sivukappelit 1300-luvulla. Kirkko on ollut historiallinen muistomerkki vuodesta 1930 lähtien.
Aiheesta muualla

Kuvia tai muita tiedostoja aiheesta Grandrieu (Lozère) Wikimedia Commonsissa
Guy Newman

Guy David Newman (s. 25. maaliskuuta 1969 Bikenibeu, Kiribati) on australialainen entinen vesipalloilija. Hän pelasi seuratasolla Balmain Water Polo Clubissa.
Newman osallistui olympialaisiin kerran, vuonna 1992, jolloin Australian joukkue sijoittui turnauksessa viidenneksi. Viides sija on toistaiseksi maan miesten joukkueen paras sijoitus olympialaisten vesipallossa. Hän on myös ollut esiintyjänä sirkuksessa ja kouluttanut tietokonealan työntekijöitä sosiaalisissa taidoissa.
Grand’Anse

| Grand’Anse |
| --- | --- |

 Sijainti
Valtio:   Haiti
Hallinto:  
 – hallinnollinen keskus:  Jérémie
Pinta-ala:  2 091 km²
Väkiluku (2003):  363 377
 – väestötiheys:  173,8 as./km²
Grand’Anse (haitiksi Grandans) on departementti Haitissa. Vuonna 2003 departementissa oli 363 377 asukasta ja sen pinta-ala on 2 091 neliökilometriä (3 310 ennen vuotta 2003, kun Nippes erotettiin departementista). Toisen lähteen mukaan asukkaita oli 337 516. Departementin väestötiheys on siten 173,8 asukasta neliökilometrillä. Departementti sijaitsee Haitin länsiosassa maan eteläisen niemimaan kärjessä ja sen pääkaupunki on Jérémie. Cayemitessaaret kuuluvat departementtiin.
Grand’Anse rajautuu etelässä Sudin ja idässä Nippesin departementtiin. Se jakautuu kolmeen arrondissementtiin (väkiluvut vuonna 2003):
| Arrondissementti | Väkiluku | Kunnat |
| --- | --- | --- |
| Anse d’Hainault | 67 652 | Anse d’Hainault, Dame-Marie, Irois |
| Corail | 99 456 | Beaumont, Corail, Pestel, Roseaux |
| Jérémie | 170 408 | Abricots, Bonbon, Chambellan, Jérémie, Moron |
Aiheesta muualla

Kuvia tai muita tiedostoja aiheesta Grand’Anse Wikimedia Commonsissa
Haitin departementit
Artibonite
Centre
Grand'Anse
Nippes
Nord
Nord-Est
Nord-Ouest
Ouest
Sud
Sud-Est
Commandos: Behind Enemy Lines

| Commandos: Behind Enemy Lines |
| --- | --- |
Kehittäjä:  Pyro Studios
Julkaisija:  Eidos Interactive
Jakelija:  Steam
Suunnittelija:  Gonzalo Suárez Ignacio Pérez Dolset
Pelisarja:  Commandos
Julkaistu:  NA 31. heinäkuuta 1998
Lajityyppi:  reaaliaikainen taktiikkapeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo OFLC: M
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK   : 
Commandos: Behind Enemy Lines on Pyro Studiosin kehittämä ja Eidos Interactiven vuonna 1998 julkaisema reaaliaikainen strategiapeli. Peli on Commandos-pelisarjan ensimmäinen osa. Pelille on myöhemmin ilmestynyt useampikin jatko-osa, joissa noudatetaan samanlaista ohjausta ja taktista toimintaa.
Yleistä

Pelissä ohjataan liittoutuneiden kommandojoukkoa, johon kuuluu kuusi eri osa-alueiden tuntevaa sotilasta. Tehtävissä on osattava hyödyntää annettujen kommandojen taitoja sen läpäisemiseksi, koska pelkällä ampumisella ei pärjää. Ja jos tulitaistelusta onnistuu selviämään hengissä, hälytys aktivoituu silti ja kentälle ilmestyy saksalaisten konepistoolein aseistettuja partioita. Tehtävät koostuvat erilaisista tavoitteista aina asiakirjojen varastamisesta sabotointeihin saakka ja käyttäen hyväksi toisen maailmansodan teemaa. Pelaaja voi käyttää apuna maastosta löytyviä tarvikkeita, kuten esimerkiksi ajoneuvoja. Erilaisia tehtäviä on yhteensä 26 ja jokaisen voi läpäistä usealla eri tavalla. Tehtävät sijoittuvat Pohjois-Afrikkaan ja Eurooppaan.
Kommandot > Butcher (Vihreä baretti)

Oikea nimi: Jack O’Hara
Syntymäaika ja -paikka: 10. lokakuuta 1909, Dublin, Irlanti
Aseet ja apuvälineet: pistooli, puukko, houkutin, lapio
Ominaisuudet: ruumiiden ja tynnyreiden kantaminen, kallioilla ja seinillä kiipeäminen, nopein ja kestävin kommandoista
Kommandoryhmän johtaja, Vihreä baretti, esiintyy lähes kaikissa tehtävissä ja lienee myös hyödyllisin kommandoista. Hänen kykynsä houkutella vihollisia outoa ääntä pitävän kauko-ohjattavan vekottimen luokse, puukottaa nämä ja piilottaa ruumiit turvalliseen paikkaan on korvaamaton tehtävissä joissa on paljon vihollisvartijoita.
Kommandot > Duke (Tarkka-ampuja)

Oikea nimi: Sir Francis T. Woolridge
Syntymäaika ja -paikka: 21. maaliskuuta 1909, Sheffield, Englanti
Aseet ja apuvälineet: pistooli, tarkkuuskivääri, ensiapupakkaukset (joissain tehtävissä)
Ominaisuudet: tarkkuuskiväärillä ampuminen, myös veneessä
Tarkka-ampujaa tarvitaan lähinnä vain epäedullisissa paikoissa olevien tai uhkaavien vihollisten ampumiseen. Tarkkuuskivääri ei aiheuta ääntä, mutta muut viholliset saattavat havaita toverinsa ruumiin ja soittaa hälytyksen. Yksikseen Tarkka-ampuja ei pärjää, koska hänellä ei ole mitään aseistusta surmata äänettömästi lähellä olevat viholliset.
Kommandot > Fins (Sukeltaja)

Oikea nimi: James Blackwood
Syntymäaika ja -paikka: 3. elokuuta 1911, Melbourne, Australia
Aseet ja apuvälineet: pistooli, puukko, harppuuna, sukellusvarusteet, kumivene
Ominaisuudet: sukeltaminen, kaikkien vesikulkuneuvojen ohjaaminen
Sukeltaja on erittäin hyödyllinen tehtävissä, joissa on jokia tai muita vesialueita. Hän voi sukeltaa vedessä vihollisen huomaamatta ja surmata sitten rannoilla olevat vartijat harppuunallaan tai puukollaan. Hän tarvitsee kuitenkin Vihreän baretin tai Vakoojan kantamaan ruumiit piiloon. Kumiveneellä hän voi kuljettaa itsensä lisäksi kahta muuta kommandoa, mutta viholliset voivat havaita veneen ja avata tulen.